Apstiprināts ar Cēsu novada pašvaldības

sabiedrības ar ierobežotu atbildību “LĪGATNES NAMI”

 valdes locekļu amata kandidātu nominācijas komisijas 02.02.2023. lēmumu

**NOLIKUMS**

**par kandidātu atlasi uz**

**Cēsu novada pašvaldības sabiedrības ar ierobežotu atbildību “LĪGATNES NAMI”**

**valdes locekļa/-es amatu**

**1. Amata kandidātu atlases mērķis**

1.1. Amata kandidātu atlases mērķis ir noteikt Cēsu novada pašvaldības kapitālsabiedrības sabiedrības ar ierobežotu atbildību “Līgatnes nami” (turpmāk – Sabiedrība) valdes locekļa amatam atbilstošāko kandidātu, kurš nodrošinātu Sabiedrības attīstību, efektīvu noteikto uzdevumu izpildi, kā arī kvalitatīvu amata pienākumu veikšanu.

1.2. Šis nolikums nosaka kārtību, kādā tiek veikta kandidātu atlase uz Sabiedrības valdes locekļa amatu.

1.3. Lai nodrošinātu kandidātu atlases procesu Sabiedrības valdes locekļa amatam, ar Cēsu novada pašvaldības (turpmāk – Pašvaldība) 2023. gada 16. janvāra rīkojumu Nr. 4-15/2023/47 “Par komisijas izveidošanu pašvaldības SIA “Līgatnes nami” valdes locekļa kandidātu izvērtēšanai” (turpmāk – Rīkojums) ir izveidota nominācijas komisija (turpmāk – Komisija).

**2. Amata kandidātu atlases priekšmets**

2.1. Valdes locekļa atbildību nosaka Komerclikums un Publiskas personas kapitāla daļu un

kapitālsabiedrību pārvaldības likums.

2.2. Sabiedrības valdes loceklim izvirzāmas šādas 4 (četras) amata kompetences:

2.2.1. orientācija uz attīstību;

2.2.2. stratēģiskais redzējums;

2.2.3. lēmumu pieņemšana un atbildība;

2.2.4. plānošana un organizēšana.

2.3. Valdes locekļa pienākumi:

2.3.1. ievērot un pildīt amata pienākumus, darboties kā krietnam un rūpīgam saimniekam, savlaicīgi un precīzi pildīt, kā arī organizēt un nodrošināt savu pienākumu izpildi;

2.3.2. plānot, vadīt un koordinēt Sabiedrības darbību kopumā, nodrošināt Sabiedrības darbības atbilstību normatīvo aktu prasībām;

2.3.3. noteikt Sabiedrības ekonomiskos un tehniskās attīstības rādītājus;

2.3.4. gatavot nepieciešamo dokumentāciju, vadīt Sabiedrības ikdienas darījumus, operatīvos darba procesus (piemēram, darījumu slēgšana ar piegādātājiem, klientiem, citām iestādēm, biedrībām un nodibinājumiem, organizācijām);

2.3.5. pārstāvēt Sabiedrību darījumos ar citiem komersantiem, tai skaitā valsts vai pašvaldības pārvaldes iestādēm vai citām valsts varas institūcijām;

2.3.6. plānot Sabiedrības budžetu, veikt budžeta izpildes kontroli, kontrolēt Sabiedrības izdevumus, nodrošināt materiāltehnisko un citu resursu apgādes plānošanu un to racionālu izmantošanu;

2.3.7. izvēlēties un apmācīt Sabiedrības personālu un kontrolēt tā pienākumu izpildi;

2.3.8. analizēt un novērtēt Sabiedrības darbību, tās rezultātus un ziņot par tiem kapitāla daļu turētāja pārstāvim;

2.3.9. organizēt operatīvo, grāmatvedības, statistisko uzskaiti un pārskatus par vadītās Sabiedrības darbību;

2.3.10.ievērot dalībnieku sapulcēs, kā arī Sabiedrības statūtos noteiktos ierobežojumus;

2.3.11. rūpēties par Sabiedrības prestižu, neveikt darbības, kas tieši vai netieši var kaitēt Sabiedrības vai kapitāla daļu turētāja (pašvaldības) interesēm;

2.3.12. ievērot citas normatīvajos aktos noteiktās prasības, aizliegumus un ierobežojumus.

**3. Nepieciešamā izglītība un prasmes**

3.1. Pretendentam izvirzītās prasības:

3.1.1. augstākā akadēmiskā vai otrā līmeņa profesionālā augstākā izglītība vadības zinātnē, ekonomikā, finansēs, tiesību zinātnē, inženierzinātnēs, nekustamo īpašumu pārvaldības vai citā pielīdzināmā jomā un namu pārziņa kvalifikācija (vismaz 4.līmenis);

3.1.2. Vismaz 2 (divu) gadu pieredze valdes loceklim līdzvērtīgā vadošā amatā vai šim amatam tieši padota vadības līmeņa darbinieka amatā, kas nodrošina vadības kompetences un zināšanas, kuras nepieciešamas, lai profesionāli pildītu valdes locekļa uzdevumus konkrētajā amatā;

3.1.3. atbilstība Publiskas personas kapitāla daļu un kapitālsabiedrību pārvaldības likuma 37. panta ceturtās daļas noteiktajām prasībām;

3.1.4. izpratne par publiskas personas kapitālsabiedrību pārvaldību, darbību un labas korporatīvās pārvaldības principu pārzināšana, vēlama pieredze pašvaldības vai valsts kapitālsabiedrību vadīšanā;

3.1.5. nevainojama reputācija;

3.1.6. pieredze un izpratne Eiropas Savienības projektu realizācijā;

3.1.7. B kategorijas autovadītāja apliecība;

3.1.8. Prasme patstāvīgi pieņemt lēmumus un uzņemties atbildību;

3.1.9. Stratēģiskā domāšana, kas vērsta uz rezultāta sasniegšanu;

3.1.10. izpratne par Sabiedrības darbības stratēģijas realizēšanu, tai skaitā izpratne par Sabiedrības attīstību un stratēģisko plānošanu;

3.1.11. labas komunikācijas prasmes, spēja strādāt komandā, spēja argumentēt un aizstāvēt savu viedokli;

3.1.12. teicamas latviešu valodas (augstākā pakāpe C1) un vismaz vienas Eiropas Savienības oficiālās valodas zināšanas;

3.1.13. teicamas iemaņas darbā ar datoru.

**4. Amatu kandidātu atlases rīkotājs**

Amata kandidātu atlasi rīko Sabiedrības kapitāla daļu turētāja pārstāvja izveidotā Komisija, pamatojoties uz Ministru kabineta 2020. gada 7. janvāra noteikumiem Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” (turpmāk – MK noteikumi Nr.20).

**5. Amatu kandidātu nominācijas Komisijas darba organizācija un kompetence**

5.1. Komisija ir lemttiesīga, ja Komisijas sēdē piedalās vismaz 2/3 (divas trešdaļas) Komisijas locekļi.

5.2. Komisijas darba organizatoriskā forma ir Komisijas sēdes. Komisijas sēdes notiek klātienē vai attālināti, izmantojot telekonferenci vai videokonferenci. Lai nodrošinātu operatīvu informācijas apriti, lēmumus var saskaņot elektroniski, to norādot Komisijas sēdes protokolā.

5.3. Komisijas sēdes tiek protokolētas, protokolā norādot Komisijas sēdes norises laiku un vietu, komisijas sastāvu un tos Komisijas locekļus, kas piedalās sēdē klātienē vai attālināti (izmantojot telekonferenci vai videokonferenci), Komisijas sēdes sekretāru (protokolētāju), ekspertus, novērotājus, pieaicinātās personas, darba kārtību, tai pievienotos dokumentus un tajā ietverto jautājumu apspriešanas gaitu, izteiktos atšķirīgos viedokļus (pēc Komisijas sēdes dalībnieka izteiktā lūguma), balsošanas rezultātus un pieņemtos lēmumus. Protokolu elektroniski saskaņo ar Komisijas locekļiem, kas piedalījās attiecīgajā sēdē. Protokolu paraksta Komisijas sēdes vadītājs un Komisijas sēdes sekretārs (protokolētājs).

5.4. Komisijas sēdes tiek protokolētas. Sēžu protokolēšanu nodrošina Komisijas sekretārs.

5.5. Komisija iesniedz kapitāla daļu turētāja pārstāvim priekšlikumu izvēlētā kandidāta ievelēšanai Sabiedrības valdes locekļa amatā, pamatojoties uz kandidātu izvērtēšanu atbilstoši MK noteikumu Nr.20 noteiktajiem kandidātu nominēšanas kritērijiem.

5.6. Komisija nodrošina Publiskas personas kapitāla daļu un kapitālsabiedrību pārvaldības likumā un MK noteikumos Nr.20 noteikto prasību ievērošanu.

5.7. Pirms kandidātu izvērtēšanas uzsākšanas Komisijas loceklis, kā arī neatkarīgais eksperts paraksta katrs vienu apliecinājumu, kas sagatavots atbilstoši MK noteikumu Nr.20 3.pielikumam. Ja Komisijas loceklis vai neatkarīgais eksperts konstatē interešu konflikta situāciju, viņam ir pienākums atteikties no konkrētā kandidāta vērtēšanas, par to paziņojot pirms vērtēšanas uzsākšanas.

5.8. Komisija ir tiesīga pieprasīt no pretendentiem papildu informāciju, piemēram, rekomendācijas, ieteikuma vēstules, kvalifikāciju apliecinošus dokumentus, kas nepieciešami pretendentu kvalifikācijas vērtēšanā.

**6. Pieteikuma iesniegšana**

6.1. Amata kandidātu atlasē var piedalīties un par konkursa uzvarētāju kļūst persona, kura atbilst visām amata kandidātu atlases nolikumā izvirzītajām prasībām.

6.2. Pieteikuma iesniegšanas kārtība:

6.2.1. pieteikumu var iesniegt personīgi slēgtā aploksnē Cēsu novada Valsts un pašvaldības vienotajā klientu apkalpošanas centrā, Cēsu novada Līgatnes apvienības pārvaldē adresē Nītaures iela 6, Augšlīgatne, Līgatnes pagasts, Cēsu novads, darba laikā; uz aploksnes jābūt norādei “Pieteikums kandidātu atlasei uz Pašvaldības sabiedrības ar ierobežotu atbildību “Līgatnes nami” valdes locekļa/-es amatu”, kā arī konkursa dalībnieka vārdam, uzvārdam, adresei un tālruņa numuram;

6.2.2. ar drošu elektronisko parakstu parakstītus dokumentus ar norādi “Pieteikums kandidātu atlasei uz Pašvaldības sabiedrības ar ierobežotu atbildību “Līgatnes nami” valdes locekļa amata kandidātu konkursam” var iesūtīt e-pastu ligatne@cesunovads.lv.

6.3. Sūtot pieteikumu pa pastu vai elektronisko pastu, jānodrošina, lai pieteikums tiktu saņemts līdz 2023. gada 22. februārim (ieskaitot).

6.4. Kandidāti uz interviju tiks uzaicināti telefoniski.

6.5. Pieteikums satur šādus dokumentus:

6.5.1. dzīves gaitas aprakstu (CV), kurā iekļauts arī pašvērtējums par valodu zināšanām un norādīts vadītā kolektīva darbinieku skaits;

6.5.2. motivētu pieteikuma vēstuli (iekļaujot informāciju, kas apliecina dzīves gaitas aprakstā norādītās pieredzes un prasmju esību, apliecinājumu, ka Publiskas personas kapitāla daļu un kapitālsabiedrību pārvaldības likuma 37. panta ceturtajā daļā, kā arī Komerclikumā minētie šķēršļi valdes locekļa amata ieņemšanai nepastāv, un apliecinājumu, ka, ievērojot likuma “Par interešu konflikta novēršanu valsts amatpersonu darbībā” 7. panta piektajā daļā noteiktos ierobežojumus, novērsīs iespējamās interešu konflikta situācijas, ja tiks ievēlēts valdes locekļa amatā);

6.5.3. kandidāta sagatavotu redzējumu (prezentācijas formā līdz 10 min) par Sabiedrības attīstības perspektīvām, sniedzot ieskatu svarīgākajās prioritātēs un priekšlikumus to īstenošanai, un prasmju un pieredzes aprakstu, kas apliecina Nolikuma 2.2. punktā noteikto kompetenču apguvi un atbilstošu pieredzi, ņemot vērā Nolikuma 8.5. punktā izvirzītos kompetenču novērtēšanas kritērijus;

6.5.4. izglītību un tālākizglītību apliecinošu dokumentu kopijas;

6.5.5. Valdes locekļa amata kandidāta apliecinājumu (1.pielikumā), ka nepastāv Publiskas personas kapitāla daļu un kapitālsabiedrību pārvaldības likuma 37. panta ceturtajā daļā, kā arī Komerclikumā minētie šķēršļi valdes locekļa amata ieņemšanai;

6.5.6. valsts valodas prasmi apliecinoša dokumenta kopiju, atbilstoši nepieciešamajam valsts valodas prasmes līmenim un pakāpei – augstākā līmeņa pakāpei C1 (izņemot personas, kuras ieguvušas pamata, vidējo vai augstāko izglītību akreditētās mācību programmās latviešu valodā). Personas, kuras ieguvušas pamata, vidējo vai augstāko izglītību akreditētās mācību programmās latviešu valodā iesniedz diploma pielikuma kopiju vai citu dokumentu, kas apliecina mācību programmas apgūšanu latviešu valodā;

6.5.7. dokumentus, kas apliecina Nolikuma 2.2.punktā noteikto kompetenču apguvi un atbilstošu pieredzi, ja tādi ir;

6.5.8. citus dokumentus, kas apliecina pretendentam izvirzīto prasību izpildi.

6.6. Ja amata kandidātu atlases dalībnieks nav iesniedzis kādu no 6.5. punktā pieprasītajiem dokumentiem (izņemot 6.5.7. un 6.5.8. punktā minētos dokumentus), viņš netiek virzīts tālākai vērtēšanai.

**7. Informācija un komunikācija par kandidātu atlases procesu**

7.1. Kandidāti Sabiedrības valdes locekļa amatam var pieteikties, atsaucoties uz Pašvaldība mājaslapā un Nodarbinātības valsts aģentūras CV un vakanču portālā ievietoto sludinājumu.

7.2. Informāciju par konkursa izsludināšanu uz Sabiedrības valdes locekļa amatu un konkursa norisi sagatavo un izsūta Komisijas sekretārs.

7.3. Nominācijas procesa laikā tiek sniegta vismaz šāda informācija Sabiedrībai:

7.3.1. uzsākot kandidātu pieteikšanos, informācija par izsludināto konkursu, tostarp plānoto kandidātu atlases procesu (kandidātu atlases kārtām), Komisijas sastāvu;

7.3.2. pēc kandidātu pieteikšanās termiņa beigām, informācija par saņemto kandidātu skaitu;

7.3.3. noslēdzoties atlases procesam, informācija par rezultātiem, kā arī informāciju par kandidātu novērtēšanas procesu.

7.4. Atlases procesā neviena no Komisijas darbā iesaistītajām personām nav tiesīga izpaust ziņas par kandidātiem un to vērtēšanas gaitu.

**8. Pieteikumu izskatīšana, vērtēšanas kritēriji, lēmuma pieņemšana**

8.1. Sabiedrības valdes locekļa amata kandidātus Komisija vērtē trijās kārtās: pirmajā kārtā pēc pieteikumu iesniegšanas termiņa beigām 3 darba dienu laikā atver aploksnes un atlasa tos pieteikumus, kuri satur visus pretendentu atlasei nepieciešamos dokumentus.

8.2. Otrajā kārtā Komisija izvērtē iesniegtos dokumentus atbilstoši Komisijas izveidotajiem un apstiprinātajiem vērtēšanas kritērijiem, katrs Komisijas loceklis veic individuālu pretendenta izvērtēšanu atbilstoši 8.4. punktā minētajiem kritērijiem.

8.3. Trešajā kārtā (intervijā ar pretendentu) tiek uzaicināti piedalīties pretendenti, kuru iesniegtie dokumenti atbilst Nolikumā noteiktajam pieteikuma saturam un kuri amatu kandidātu atlases otrajā kārtā ieguvuši vidējo vērtējumu vismaz 12 punktus (veicot aprēķinu saskaņā ar Nolikuma 8.8. punktu); trešajā kārtā tiek vērtēta pretendenta izpratne par Sabiedrības darbību, tās attīstības perspektīvām, pretendenta komunikācijas prasmes.

8.4. Amatu kandidātu atlases otrajā kārtā Komisija izvērtē pretendentu sniegto informāciju:

|  |  |  |
| --- | --- | --- |
| **1. Izglītība**/obligāta prasība/ | Akadēmiskā vai otrā līmeņaprofesionālā augstākā izglītība/Bakalaura grāds un namu pārziņa kvalifikācija (vismaz 4.līmenis | 6 |
| Akadēmiskā maģistra grāds vai profesionālā maģistra grāds un namu pārziņa kvalifikācija (vismaz 4.līmenis) | 8 |
| Nav augstākās izglītības un namu pārziņa kvalifikācija (vismaz 4.līmenis) | pretendents tiks izslēgts novērtēšanas |
| **2. Darba pieredze**(saskaņā ar Nolikuma3.1.2.punktu):/obligāta prasība/ | 2 – 3 gadi | 6 |
| 4 gadi un vairāk | 8 |
| Nav darba pieredzes vadošā amatā vaidarba pieredze vadošā amatā mazākpar 2 gadiem | pretendents tiks izslēgts no vērtēšanas |

8.5. Trešajā kārtā Komisija vērtē amata kandidātu izpratni par Sabiedrības darbību, tās attīstības perspektīvām, kandidātu komunikācijas prasmes, kandidāta izstrādāto uzņēmuma attīstības redzējumu, amata kompetences un citus kritērijus un piešķir atbilstošu punktu skaitu:

|  |  |  |
| --- | --- | --- |
| **1. Izpratne un zināšanas par Sabiedrības****darbības jomu, stratēģijas virzienu un****īstenošanu. Sabiedrības attīstības redzējums** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **2. Korporatīvā pārvaldība, lēmumu pieņemšana un atbildība, komandas vadīšana** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **3. Saskarsmes spējas un komunikācijas****prasmes, Sabiedrības darbības plānošana un organizēšana** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **4. Stratēģiskā domāšana, kas vērsta uz rezultātu sasniegšanu** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **5. Pieredze Eiropas Savienības struktūrfondu****projektu realizācijā** | Ir | 2 |
| Nav | 0 |
| **6. Pieredze pašvaldību vai valsts kapitālsabiedrību vadīšanā** | Ir | 2 |
| Nav | 0 |
| **7. Orientācija uz attīstību** |
| **Iegūst papildu zināšanas ne tikai savas darbības jomā, bet arī citās jomās, lai sasniegtu labākus darbības rezultātus** | Jā | 2 |
| Daļēji | 1 |
| Nē | 0 |
| **Seko līdzi procesiem ārējā vidē, lai laikus plānotu un īstenotu jaunu kompetenču, prasmju un zināšanu ieguvi** | Jā | 2 |
| Daļēji | 1 |
| Nē | 0 |
| **8. Stratēģiskais redzējums** |
| **Spēj noteikt skaidrus, izaicinošus vidēja termiņa un ilgtermiņa kapitālsabiedrības darbības mērķus** | Jā | 2 |
| Daļēji | 1 |
| Nē | 0 |
| **Spēj plānot stratēģijas ieviešanu un tās vadību kapitālsabiedrībā, identificē šķēršļus un iespējas** | Jā | 2 |
| Daļēji | 1 |
| Nē | 0 |
| **9. Lēmumu pieņemšana un atbildība** |
| **Spēj pieņemt lēmumus īsā laikā un situācijās, ja ir pieejama ierobežota apjoma informācija, arī nepopulārus** | Jā | 2 |
| Daļēji | 1 |
| Nē | 0 |
| **Piedāvā vairākus problēmas risinājuma variantus, sagatavo pamatotu lēmumu un prognozē iespējamās sekas** | Jā | 2 |
| Daļēji | 1 |
| Nē | 0 |
| **10. Plānošana un organizēšana.** |
| **Ātri reaģē uz izmaiņām. Spēj kontrolēt vairākus procesus paralēli** | Jā | 2 |
| Daļēji | 1 |
| Nē | 0 |
| **Efektīvi izmanto resursus** | Jā | 2 |
| Daļēji | 1 |
| Nē | 0 |

8.6. Komisijas locekļiem trešajā kārtā ir tiesības uzdot jautājumus kandidātam, kas saistīti ar iepriekšējo pieredzi, zināšanām, problēmsituāciju analīzi, Sabiedrības darbu un attīstības perspektīvām.

8.7. Komisijas locekļiem ir tiesības uzdot jautājumus kandidātam viņa komunikācijas prasmju novērtēšanai.

8.8. Komisija apkopo kandidātu atbilstības novērtēšanas rezultātus katrā kārtā un aizpilda kandidātu atbilstības vērtēšanas veidlapu. Katra kandidāta vidējo vērtējumu aprēķina, balstoties uz attiecīgajā nominācijas kārtā piedalījušos nominācijas Komisijas locekļu vērtējumu (noapaļojot līdz simtdaļai). Kandidāta novērtējumu veido notikušo kārtu vidējo novērtējumu summa.

8.9. Komisija pieņem galīgo lēmumu bez kandidātu klātbūtnes un par rezultātiem paziņo, nosūtot vēstules pa pastu vai e-pastu katram kandidātam.

8.10. Rezultāti par kandidātu atlasi tiek iesniegti priekšlikuma veidā Sabiedrības kapitāla daļu turētāja pārstāvim. Ja vairāki kandidāti iegūst vienādu punktu kopskaitu, Komisija kandidātu izvēlas ar vienkāršu balsu vairākumu.

8.11. Ar pieņemtā lēmuma paziņošanu amata kandidātu atlase uzskatāma par pabeigtu.

8.12. Ja neviens no kandidātiem nav apstiprināts par amata kandidātu atlases uzvarētāju, tiek izsludināts jauns konkurss uz valdes locekļa amata vietu.

**9. Nobeiguma noteikumi**

9.1. Komisija beidz savu darbu ar brīdi, kad pieņemts lēmums un parakstīts protokols par konkursa rezultātiem, un iesniegts priekšlikums Sabiedrības kapitāla daļu turētāja pārstāvim.

9.2. Kandidātu iesniegtie pieteikumi tiek reģistrēti ar uzrakstu uz aploksnes, norādot saņemšanas datumu, laiku, saņēmēja vārdu, uzvārdu, amatu. Persona, kas pieņem pieteikumus, veic uzrakstu uz aploksnes iesniedzēja klātbūtnē. Pieteikumus reģistrē Pašvaldība noteiktajā kārtībā.

9.3. Iesniegtie dokumenti kandidātam atpakaļ netiek izsniegti, izņemot gadījumu, ja kandidāts ir nokavējis dokumentu iesniegšanas termiņu.

9.4. Kandidātu atlases un novērtēšanas procesā iegūtā informācija par pretendentiem netiek nodota vai izpausta trešajām personām, kā arī netiek veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā.

9.5. Kandidātu vērtēšanas process (piešķirto punktu skaits un Komisijas locekļu individuālie vērtējumi) ir informācija, kas nav izpaužama.

9.6. Ja amata kandidātu atlases norise ir bijusi nesekmīga, tas ir, nav pieteicies neviens kandidāts, pieteikušos kandidātu profesionālā sagatavotība neatbilst valdes locekļa amata kandidātu atlases nolikumā noteiktajām prasībām un par to pieņemts Komisijas lēmums, vai Sabiedrības kapitāla daļu turētāja pārstāvis noraida Komisijas ieteikto (-s) kandidātu (-us), tiek izsludināta atkārtota amata kandidātu atlase.

9.7. Kandidātu pieteikuma dokumentos norādītie personas dati tiks apstrādāti atbilstoši Fizisko personas datu apstrādes likuma 25.panta un Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) noteikumiem tik ilgi, lai nodrošinātu šajā nolikumā minētā nominācijas procesa norisi.

**Nominācijas komisijas sastāvs:**

Komisijas priekšsēdētājs: Egils Kurpnieks, Cēsu novada Līgatnes apvienības pārvaldes saimniecības vadītājs.

Vladimirs Kalandārovs, Cēsu novada Centrālās administrācijas Īpašumu apsaimniekošanas pārvaldes vadītājs;

Līga Medne, Cēsu novada Līgatnes apvienības pārvaldes vadītāja;

Līga Bukovska, Cēsu novada pašvaldības izpilddirektore;

Indriķis Putniņš, Cēsu novada domes deputāts;

Edmunds Grietēns, Cēsu novada Priekuļu apvienības pārvaldes vadītājas vietnieks saimnieciskajos jautājumos.

1.pielikums

Konkursa nolikumam

Pašvaldības sabiedrības ar ierobežotu atbildību “LĪGATNES NAMI”

valdes locekļa amata pretendenta atlasei

**Valdes locekļa amata kandidāta apliecinājums**

Ar šo es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vārds, uzvārds)

piesakoties konkursam uz Pašvaldības sabiedrības ar ierobežotu atbildību “LĪGATNES NAMI” valdes locekļa amatu, apliecinu, ka:

1. atbilstu Publiskas personas kapitāla daļu un kapitālsabiedrību pārvaldības likuma 37. panta ceturtajā daļā noteiktajām kandidātam izvirzāmajām obligātajām prasībām, tas nozīmē:

1.1. man ir pabeigta augstākā izglītība;

1.2. neesmu bijis (-usi) sodīta par tīšu noziedzīgu nodarījumu, ja sodāmība par to nav noņemta vai dzēsta;

1.3. man nav, pamatojoties uz kriminālprocesa ietvaros pieņemtu nolēmumu, atņemtas tiesības veikt noteiktu vai visu veidu komercdarbību vai citu profesionālo darbību;

1.4. par mani nav pasludināts maksātnespējas process;

1.5. neesmu vai neesmu bijis (-usi) pēdējo 24 mēnešu laikā līdz pieteikumu iesniegšanas gala termiņa datumam publiskas kandidātu pieteikšanās procedūras ietvaros politiskās partijas vai politisko partiju apvienības amatpersona, kura īsteno politiskās partijas vai politisko personu apvienības vadību, tai skaitā pieņem tās vārdā lēmumus vai īsteno pārstāvību (piemēram, valdes loceklis, vadītājs, prezidents, priekšsēdētājs, ģenerālsekretārs).

2. ievērojot likuma “Par interešu konflikta novēršanu valsts amatpersonu darbībā” 7. panta piektajā daļā noteiktos ierobežojumus, novērsīšu iespējamās interešu konflikta situācijas, ja tikšu apstiprināts/-a Pašvaldības sabiedrības ar ierobežotu atbildību “Līgatnes nami” valdes locekļa amatā;

3. man ir nevainojama reputācija,

4. normatīvajos aktos noteiktajā kārtībā esmu atbildīgs/-a par iesniegto dokumentu un tajos ietverto ziņu pareizību.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums, paraksts (e-drošs paraksts vai fiziski parakstīts un skenēts apliecinājums)

2.pielikums

**Pašvaldības sabiedrības ar ierobežotu atbildību “LĪGATNES NAMI” valdes locekļa amata**

**pretendentu otrās kārtas vērtēšanas veidlapa**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

 Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **1. Izglītība**/obligāta prasība/ | Akadēmiskā vai otrā līmeņaprofesionālā augstākā izglītība/Bakalaura grāds | 6 |  |
| Akadēmiskā maģistra grāds vai profesionālā maģistra grāds | 8 |  |
| Nav augstākās izglītības | pretendents tiks izslēgts novērtēšanas |  |
| **2. Darba pieredze**(saskaņā ar Nolikuma3.1.2.punktu):/obligāta prasība/ | 2 – 3 gadi | 6 |  |
| 4 gadi un vairāk | 8 |  |
| Nav darba pieredzes vadošā amatā vaidarba pieredze vadošā amatā mazākpar 2 gadiem | pretendents tiks izslēgts no vērtēšanas |  |

Kopējais punktu skaits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums

**Pašvaldības sabiedrības ar ierobežotu atbildību “LĪGATNES NAMI” valdes locekļa amata pretendentu trešās kārtas vērtēšanas veidlapa**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

 Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **1. Izpratne un zināšanas par Sabiedrības****darbības jomu, stratēģijas virzienu un****īstenošanu. Sabiedrības attīstības redzējums** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **2. Korporatīvā pārvaldība, lēmumu pieņemšana un atbildība, komandas vadīšana** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **3. Saskarsmes spējas un komunikācijas****prasmes, Sabiedrības darbības plānošana un organizēšana** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **4. Stratēģiskā domāšana, kas vērsta uz rezultātu sasniegšanu** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **5. Pieredze Eiropas Savienības struktūrfondu****projektu realizācijā** | Ir | 2 |
| Nav | 0 |
| **6. Pieredze pašvaldību vai valsts kapitālsabiedrību vadīšanā** | Ir | 2 |
| Nav | 0 |
| **7. Orientācija uz attīstību** |
| **Iegūst papildu zināšanas ne tikai savas darbības jomā, bet arī citās jomās, lai sasniegtu labākus darbības rezultātus** | Jā | 2 |
| Daļēji | 1 |
| Nē | 0 |
| **Seko līdzi procesiem ārējā vidē, lai laikus plānotu un īstenotu jaunu kompetenču, prasmju un zināšanu ieguvi** | Jā | 2 |
| Daļēji | 1 |
| Nē | 0 |
| **8. Stratēģiskais redzējums** |
| **Spēj noteikt skaidrus, izaicinošus vidēja termiņa un ilgtermiņa kapitālsabiedrības darbības mērķus** | Jā | 2 |
| Daļēji | 1 |
| Nē | 0 |
| **Spēj plānot stratēģijas ieviešanu un tās vadību kapitālsabiedrībā, identificē šķēršļus un iespējas** | Jā | 2 |
| Daļēji | 1 |
| Nē | 0 |
| **9. Lēmumu pieņemšana un atbildība** |
| **Spēj pieņemt lēmumus īsā laikā un situācijās, ja ir pieejama ierobežota apjoma informācija, arī nepopulārus** | Jā | 2 |
| Daļēji | 1 |
| Nē | 0 |
| **Piedāvā vairākus problēmas risinājuma variantus, sagatavo pamatotu lēmumu un prognozē iespējamās sekas** | Jā | 2 |
| Daļēji | 1 |
| Nē | 0 |
| **10. Plānošana un organizēšana.** |
| **Ātri reaģē uz izmaiņām. Spēj kontrolēt vairākus procesus paralēli** | Jā | 2 |
| Daļēji | 1 |
| Nē | 0 |
| **Efektīvi izmanto resursus** | Jā | 2 |
| Daļēji | 1 |
| Nē | 0 |

Kopējais punktu skaits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_